Eric «Slim» Zahl & the South West Swingers

Eric «Slim» Zahl & the South West Swingers er et norsk bluesband fra Stavanger etablert i 2005. 

Stilen er autentisk 50-talls rockabillyblues, med både tolkninger av gamle låter og egenskrevet musikk.

 Historie 
Spiren til bandet ble sådd i form av et prosjekt der produsent Arne G. Kolstad og trommeslager Atle Strøm satte sammen et bluesband bestående av musikere fra flere sjangere. De inviterte de lokale gitaristene Torgeir «Togga» Gundersen og Steffen Schrøder, folkrockvokalisten Eric Zahl, jazzbassisten Roald Brekke og boogiewoogiepianisten Øystein Undem. Prosjektet resulterte i en enkeltopptreden ved Stavanger Bluesklubb i 2005, under navnet Eric «Slim» Zahl & the Ripchords.

Bandet gikk videre med Zahl på gitar, under navnet Eric «Slim» Zahl & the South West Swingers.

Debutalbumet Daddy'O (2010) ble nominert til Spellemannprisen 2010 i kategorien Blues. 

Oppfølgerplata Chances Are Slim (2013) hadde gjestemusikere som blåserne Kåre Kolve og Jens Petter Antonsen og vokalist Ingvill Bjorland. Produsent Johnny Augland bidro på gitar.

Bandet har oppnådd anerkjennelse i europeisk bluesmiljø og opptrådt på en rekke internasjonale bluesfestivaler.

 Anerkjennelse 

 Spellemannsnominasjon (2010) i kategorien Blues for albumet Daddy'O.
 Vinnere av European Blues Challenge i 2016.
 Mottaker av Stavanger kommunes Kulturstipend, musikk, i 2016.

 Medlemmer  
 Bjørn-Erik Zahl («Eric Slim Zahl»): vokal, gitar
 Øystein «Boogieman» Undem: tangenter
 Roald «Fingers» Brekke: bass, vokal
 Atle «Sticks» Strøm: trommer, vokal

 Med Eric «Slim» Zahl & the Ripchords (2005) 

 Torgeir «Togga» Gundersen: gitar
 Steffen Schrøder: gitar

 Diskografi 

 Album 

 2010: Daddy'O (Checkpoint Charlie Audio Productions)
 2013: Chances Are Slim (Stavanger Media)
 2016: King's Hotel (Stavanger Media)

 EP, singler 

 Young Women, Old Love – EP

 Referanser 

Kategori:Norske bluesgrupper